Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 1775/05/8802	Košice I, 15.3.2013
EEČ : 2-63-94-2013

U Z N E S E N I E

Trestná vec:	obvinený XXXXX  
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Košice I zo dňa 6.3.2013, spisová značka 1 Pv 1775/05/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX v dobe od 13.02.2005 do 14.02.2005 prevzal od XXXXX, nar. 07.03.1976, bytom Košice, ul. Buzulucká č. 11, v mieste jeho bydliska a na ul. Hroncovej č. 3 v Košiciach finančnú hotovosť vo výške 4.000,- Sk a v tom istom čase dňa 14.02.2005 prevzal od XXXXX, nar. 15.06.1976, bytom Lemešany č. d. 170, okr. Prešov, v Košiciach na ul. Čermeľská č. 3 v priestoroch spol. SUDOP, a.s. Košice, finančnú hotovosť vo výške 9.000,- Sk na základe ústnej dohody za účelom zaobstarania komponentov výpočtovej techniky, ktoré im mal doručiť osobne v priebehu nasledujúcich dvoch dní, pričom uvedené komponenty im XXXXX, nar. XXXXX, bytom Košice, ul. Uralská č. 14, nedoručil a ani nevrátil finančnú čiastku, čím takto XXXXX a XXXXX priviedol do omylu a spôsobil tak celkovo škodu vo výške 13.000,- Sk.

Uznesením prokurátora Okresnej prokuratúry Košice I zo dňa 6.3.2013, spisová značka 1 Pv 1775/05/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením policajta Okresného riaditeľstva PZ, Odboru skráteného vyšetrovania - Dargovských hrdinov sp. zn. ORP-2735/2-OSV-K1-2005 z 02.12.2005 bolo podľa § 163 ods. 1 Trestného poriadku  vznesené obvinenie XXXXX za trestný čin podvodu podľa § 250 ods. 1 Trestného zákona č. 140/1961 Zb. v znení neskorších predpisov, účinného v čase spáchania skutku, na tom skutkovom základe, že

- XXXXX v dobe od 13.02.2005 do 14.02.2005 prevzal od XXXXX, nar. 07.03.1976, bytom Košice, ul. Buzulucká č. 11, v mieste jeho bydliska a na ul. Hroncovej č. 3 v Košiciach finančnú hotovosť vo výške 4.000,- Sk a v tom istom čase dňa 14.02.2005 prevzal od XXXXX, nar. 15.06.1976, bytom Lemešany č. d. 170, okr. Prešov, v Košiciach na ul. Čermeľská č. 3 v priestoroch spol. SUDOP, a.s. Košice, finančnú hotovosť vo výške 9.000,- Sk na základe ústnej dohody za účelom zaobstarania komponentov výpočtovej techniky, ktoré im mal doručiť osobne v priebehu nasledujúcich dvoch dní, pričom uvedené komponenty im XXXXX, nar. XXXXX, bytom Košice, ul. Uralská č. 14, nedoručil a ani nevrátil finančnú čiastku, čím takto XXXXX a XXXXX priviedol do omylu a spôsobil tak celkovo škodu vo výške 13.000,- Sk.
	Následne XXXXX, nar. XXXXX, bytom Košice, ul. Uralská č. 14, neoprávnene objednal tovar v spoločnosti ASBIS SK, s.r.o., na základe obchodného mena XXXXX, Inside, Hlisno č. 11, Tvrdošín a dňa 14.04.2005 osobne prevzal v Košiciach v predajni ASBIS SK, s.r.o., na ul. Alešovo nábrežie č. 2, 1 kus monitor zn. Philips, 1 kus USB kľúč 256 MB a 1 kus USB kľúč 128 MB, kde sa zaviazal za uvedený tovar zaplatiť, avšak doposiaľ tak neurobil, čím takto spol. ASBIS Sk, s.r.o. Košice priviedol do omylu a spôsobil tak celkovo škodu vo výške 7.875,50 Sk.

	Uznesením prokurátora Okresnej prokuratúry Košice I sp. zn. 1 Pv 1775/05-110 z 03.12.2010 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie proti obvinenému XXXXX za trestný čin podvodu podľa § 250 ods. 1 Trestného zákona č. 140/1961 Zb. v znení neskorších predpisov, účinného v čase spáchania skutku, s určením skúšobnej doby v trvaní 12 mesiacov.

	Toto uznesenie sa stalo právoplatným dňom 23.12.2010.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

	Obvinený XXXXX, ako to vyplýva z charakteristiky Obvodného úradu Košice a odpisu z registra trestov, viedol počas skúšobnej doby riadny život a nedopustil sa ďalšej trestnej činnosti.

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor